زراعت اور کاشتکاروں کی فلاح و بہبود کی وزارت
زراعت اور کسانوں کی فلاح وبہبود کے مرکزی وزیر جناب نریندر سنگھ تومر نے کوآپریٹیو کے ذریعہ طبی ڈھانچے کی تعمیر کے لئے 10 ہزار کروڑ روپے کے این سی ڈی سی آیوشمان سہاکار فنڈ کا افتتاح کیا
اسکیم کااستعمال کرنے والے کو آپریٹیو دیہی علاقوں میں جامع طبی نگہداشت کی خدمات میں ایک انقلاب پیدا کرنے کے قابل ہوں گے
زراعت اور کسانوں کی فلاح وبہبود، دیہی ترقی اور پنچایتی راج اور خوراک کی ڈبہ بندی کی صنعتوں کے مرکزی وزیر جناب نریندر سنگھ تومر نے آج آیوشمان سہاکار اسکیم کاافتتاح کیا۔ یہ اسکیم زراعت اور کسانوں کی فلاح وبہبود کی وزارت کے تحت کام کرنے والے خودمختار ترقیاتی مالیاتی ادارہ، نیشنل کو آپریٹیو ڈیولپمنٹ کارپوریشن کے ذریعہ صحت کے اس طرح کے بنیادی ڈھانچہ کی تشکیل میں نمایاں رول ادا کرنے کے لئے کوآپریٹیو کی مدد کرنے کے لئے ہے۔
جناب تومر نے اعلان کیا ہے این سی ڈی سی آنے والے برسوں میں امکانی طور پر کوآپریٹیو کو 10 ہزار کروڑ روپے کا طویل مدتی قرض فراہم کرے گا۔انہوں نے کہا کہ موجودہ وبا ء نے مزید سہولیات کی تعمیر کی ضرورت پر توجہ مرکوز کی ہے۔این سی ڈی سی کی یہ اسکیم مرکزی حکومت کے ذریعہ کسانوں کی فلاحی سرگرمیوں کو مضبوط بنانے کی سمت میں ایک نیا قدم ثابت ہوگی۔
این سی ڈی سی کے ایم ڈی جناب سندیپ نائک نے بتایا کہ کو آپریٹیو کے ذریعہ ملک بھر میں 52 ہسپتال چلائے جارہے ہیں۔ ان ہسپتالوں میں 5 ہزار سے زیادہ بستر ہیں۔این سی ڈی سی فنڈ کو آپریٹیو کے ذریعہ طبی نگہداشت کی خدمات کو منظور کرنے میں مدد کرے گا۔
این سی ڈی سی کی یہ اسکیم نیشنل ہیلتھ پالیسی 2017 کے عین مطابق ہے جس کے تحت تمام گوشوں کے طبی نظام کا احاطہ کیا گیا ہے جیسے کہ صحت کے شعبوں میں سرمایہ کاری، طبی نگہداشت کی خدمات کا نظم، ٹیکنالوجیوں تک رسائی، انسانی وسائل کی ترقی، طبی تکثیریت کی حوصلہ افزائی، کسانوں کو سستی طبی خدمات وغیرہ۔اس کا ایک جامع نظریہ ہے-ہسپتال، طبی نگہداشت، طبی تعلیم، نرسنگ کی تعلیم، پیرا میڈیکل ایجوکیشن، صحت بیمہ اور آیوش جیسے طبی نظام۔آیوشمان سہاکار اسکیم فنڈ کو آپریٹیو ہسپتالوں کو طبی/ آیوش کی تعلیم فراہم کرنے میں بھی مدد کریں گے۔
وزیراعظم جناب نریندر مودی کے ذریعہ 15 اگست 2020 کو شرو ع کئے گئے نیشنل ڈیجیٹل ہیلتھ مشن کے مطابق این سی ڈی سی کا آیوشمان سہاکار دیہی علاقوں میں تبدیلی پیدا کرے گا۔ دیہی علاقوں میں اپنی مضبوط موجودگی کی وجہ سے اس اسکیم کااستعمال کرنے والے کو آپریٹیو جامع طبی نگہداشت کی خدمات میں انقلاب پیدا کریں گے۔
کوئی بھی کو آپریٹیو سوسائٹی جس کے ضابطوں میں طبی نگہداشت سے متعلق سرگرمیوں کے لئے مناسب التزامات ہیں، وہ این سی ڈی سی فنڈ تک رسائی حاصل کرسکتی ہے۔ این سی ڈی سی کی مدد یا تو ریاستی حکومتوں/ مرکز کے زیر انتظام علاقوں کی انتظامیہ کے ذریعہ فراہم کی جائے گی یا اہل کو آپریٹیو تک براہ راست پہنچے گی۔دیگر ذرائع سے سبسڈی/ گرانٹ حاصل کی جاسکتی ہیں۔
آیوشمان سہاکار خاص طور سے درج ذیل مقاصد کے لئے اسپتالوں و طبی نگہداشت اور تعلیمی بنیادی ڈھانچہ کے قیام، جدید کاری، توسیع، مرمت کا احاطہ کرتا ہے:
- انڈر گریجویٹ اور/یا پوسٹ گریجویٹ پروگرام چلانے کے لئے اسپتال اور/ یا میڈیکل/ آیوش/ ڈینٹل/ نرسنگ/ فارمیسی/ پیرا میڈیکل/ فیزیو تھیراپی کالج،
- یوگا ویلنس سینٹر،
- آیوروید، ایلوپیتھی، یونانی، سدھ، ہیومیوپیتھی اور دیگر روایتی دواؤں سے متعلق طبی نگہداشت کے مراکز،
- بزرگوں کے لئے طبی نگہداشت کی خدمات،
- مرض میں تخفیف کرنے والی طبی خدمات،
- معذور افراد کے لئے طبی نگہداشت کی خدمات،
- ذہنی طبی نگہداشت کی خدمات،
- ایمرجنسی طبی خدمات/ ٹراما سینٹر،
- فیزیو تھیراپی سینٹر،
- موبائل کلینک خدمات،
- ہیلتھ کلب اور جم،
- آیوش فارما سیوٹیکل مینوفیکچرنگ،
- دواؤوں کی جانچ لیباریٹری،
- ڈینٹل کیئرسینٹر،
- آپتھلمک کیئر سینٹر،
- لیبارٹری خدمات،
- تشخیصی خدمات،
- بلڈ بینک/ خون بدلنے کی خدمات،
- پنچ کرما/ٹھوکنم/کچھر سوتر تھیراپی سینٹر،
- ریجمنٹل تھیراپی آف یونانی سینٹر،
- ماں کی صحت اور بچے کی نگہداشت کی خدمات،
- افزائشی اور بچوں کی صحت کی خدمات،
- کوئی اور متعلقہ مرکز یا خدمات جسے مدد کے لئے این سی ڈی سی کے ذریعہ مناسب سمجھا جائے،
- ٹیلی میڈیسن اور دور سے کی جانے والی طبی مدد کے طریقے،
- لوجسٹکس ہیلتھ، طبی نگہداشت اور تعلیم،
- ڈیجیٹل صحت سے متعلق اطلاعاتی اور مواصلاتی ٹیکنالوجی،
- انشورنس ریگولیٹری اور ڈیولپمنٹ اتھاریٹی کے ذریعہ منظور شدہ صحت بیمہ۔
یہ اسکیم ادارے کو چلانے کے لئے ضروری مالی مدد بھی فراہم کرتی ہے۔اس اسکیم میں عورتوں کی اکثریت والے کو آپریٹیو میں سود میں ایک فیصد کی رعایت کا بھی خصوصی انتظام کیا گیا ہے۔
این سی ڈی سی کو کو آپریٹیو کی ترقی کے لئے 1963 میں پارلیمنٹ کے ایک قانون کے ذریعہ قائم کیا گیا تھا، تب سے اب تک اس نے کو آپریٹیو کو تقریباً 1.60 لاکھ کروڑ روپے کے قرض فراہم کئے ہیں۔
تفصیل کے لیے یہاں کلک کریں